Albisteak - Plastikoa garbitzeko eta birziklatzeko ekipamenduak ikusteko aukera\nJRP serieko birrintzeko makina\nPC Series birrintzeko\nSWP Series birrintzeko\nArdatz bikoitzeko trituratzailea\nDiametro handiko tutu txikitzailea\nShredder & Crusher makina guztiak\nArdatz bakarreko txikitzaile\nGarbiketa Birziklatzeko Linea\nPlastikozko pelletizazio lerroa\nPlastikozko estrusio ekipoa\nHodiak ekoizteko linea\nProfila ekoizteko lerroa\nPlastikoa garbitzeko eta birziklatzeko ekipamenduen ikuspegia\nPlastikoak garbitzeko eta birziklatzeko ekipoak ikusteko aukera\n2017ko uztailean, Ingurumena Babesteko Ministerio ohiak 24 "atzerriko hondakin" solido mota egokitu eta zerrendatu zituen, besteak beste, hondakin plastikoak eta paper hondakinak hondakin solidoen inportazio debekatuaren katalogoan, eta "atzerriko hondakin" horien inportazio debekua ezarri zuen abendutik aurrera. 2017ko 31. Urtean hartzidura eta inplementazioa 2018an egin ondoren, Txinan plastikozko hondakin arrunten hondakinen inportazio bolumena nabarmen jaitsi zen eta horrek Europan, Amerikan, Latinoamerikan, Asian eta Afrikan hondakinen arazoak piztea ere ekarri zuen.\nPolitika horiek ezartzea dela eta, hondakinen tratamenduaren aldea handitzen ari da hainbat herrialdetan. Herrialde askok hondakinak plastikoak eta bestelako hondakinak beraiek botatzeko arazoari aurre egin behar diote. Iraganean, Txinan ontziratu eta esporta zitezkeen, baina orain etxean bakarrik digeritu daitezke.\nHori dela eta, hainbat herrialdetako plastikoa garbitzeko eta birziklatzeko ekipoen eskaera bizkor ari da handitzen, besteak beste birrintzeko, garbitzeko, sailkatzeko, granulatzeko eta beste plastikozko ekipo batzuek aurrerapen handia eta agerraldi aldia emango dituzte. Txinan atzerriko zaborren debekua sakontzearekin eta hainbat herrialdetan zaborrak tratatzeko kontzientzia hobetzearekin batera, birziklapenaren industria puztu egingo da datozen bost urteetan. Gure enpresak halako ekipoen ekoizpena eta sustapena ere azkartzen ditu Nazioarteko olatuari heltzeko eta konpainiaren produktuen serieak osoagoak izan daitezen.\nGaur egungo integrazio globalean herrialde guztiak estuki lotuta daude. Herrialde bakoitzeko ingurumen arazoak gizateriaren ingurumen arazoak ere badira. Plastikoa birziklatzeko industrian, plastikoa birziklatzeko industria eta gizateriaren ingurumen gobernantza indartzeko ardura eta betebeharra dugu. Gure ekipoen ekoizpenean, baina baita ingurune osorako ere, etorkizun ederra eta garbia izango dugu aurrean.\nHerrialde guztietako jendeari bizitzeko espazio garbia eta gizaki guztiarentzako gero eta bizitza hobea opa diot. Hazkunde osasuntsua, arduragabea.\n66 Baixiong Road, Jinfeng Town, Zhangjiagang City, Jiangsu Probintzia\nTel .:86 18915632732


Unanuko Inauteriak 2017 - Inauteriak\nOtsailaren 26an igandea – Inauteri eguna\nMamoxarro Txikien Eguna.\nhamabost-hamazazpi urte bitarteko herriko mutilak, etxez-etxe ibiltiko dira egunez eta arratsaldeko 8ak aldera herrira itzuliko dira mahai baten inguruan jateko.\nOtsailaren 28an asteartea\nMamoxarro Handien Eguna\nArratsaldean oles egitera joango dira, musikaz lagunduta. Hauen atzetik, Muttuak joango dira, eskuan makil luzeak dituztelarik. Ume edo neskatilaren bat ikusiz gero, korrika abiatuko dira ea harrapatzen duten. Eta herritarrek honako hau esango diete pasatzen ikustean: «Mamoxarro xirri xarro, keteriako, zazpiña uzkera apariako. Zata begi gorri, urten behin etorri».\nHerriari buelta eman ondoren, ostatura itzultiko dira afaltzera. Afalostean Mamoxarro handiek eta Muttuek dantza egingo dute plazan.\nUnanuko Inauteriak 20172017-02-212017-02-21https://www.inauteriak.com/wp-content/uploads/2017/01/logo-inauteriak.pngInauteriakhttps://www.inauteriak.com/wp-content/uploads/2017/02/1200px-unanuko_inauteriak_001.jpg200px200px\nInauteriak Artziniega 2017Agenda


Noiz? - Mugalari KulturaMugalari Kultura\nIrailaren 11an bete dira 84 urte Derioko hilerrian fusilatu zutela Felipe Urtiaga Eguren, Berrizko alkatea. Ez zen bakarra izan, 1937 urtetik 1939urtera bitartean Durangaldeko 13 pertsona fusilatu zituzten frankistek; Berrizko Gregorio Urkijo Eguren, forala, eta Jose Agirre, Juan Eskubi Durangoko ELA/STVko buruzagia, Anastasio Arnaiz PSOE-ko kidea, Raimundo Uriarte, Antonio eta Juan Ibarra anaiak eta euren aita, denak, EAJ/PNV-ko kideak, Felix Gallastegi, Iurretan jaioa eta Ondarroan forala zena, Francisco Agirre zaldibartarra, Jose Maria Angulo eta Felix Candido Ercilla abadiñokoak eta Bautista Garcia durangarra.\nHamahiru hauek bezala gure eskualdetik kanpo ehunka andra eta gizon goiz baten hormarantz azken bidaia egin zuten. Aurrean izan zuten Jose Luis Villalonga bezalako txakurrak. Batzuk piketean, beste batzuk “visto bueno”a ematen. Gizon handiak izan ziren. Belaunaldi interesgarri bat. Askatasuna maite zuten eta Herri honen eta kultura honen zutabeak jartzen hasiak zirenak. Horregatik bekatariak orain arte gure kondaira ukatu digute.\nUkatu egin digute ezagutzea nor zen Aitzol edo Lauxeta, baina baita ere ukatu digute gure herrietako gizon andere txiki handiak egindako\nlanen berri ere izatea. Urtiaga diote alkate aitzindari izan zela eta horregatik hil zutela. Felipe ez da erail zuten alkate bakarra. Baita ere Gregorio eta Felix bezala askatasunaren alde jartzeagatik hainbat foral hilak izan ziren. Noizko aldundiaren eskutik errepresaliatu eta hildako bere langile, zinegotzi, alkate eta abarreri Gernikako harizpean omenaldi herrikoi handi bat? Zorrean gaude, benetan merezi dute.


BURU OSASUNAREN ARRETARAKO SAREA – ARRAZTALO\nGure inguruan badira gaixotasun psikikoa duten pertsonei arreta berezitua emateko prestatuta dauden zerbitzuak. Jarraian zerbitzu hauei buruzko informazioa aurkituko duzu.\nArraztalo Elkartea gaixotasun psikikoa duten pertsonek eta senideek osatzen dugu. Ez gara gaixotasun psikikoetan adituak (ez gara ez medikuak, ez psikologak, ez terapeutak ezta diagnostiko eta tratamendutan adituak). Hala ere, gaixotasun psikikoak egunero bizitzen ditugu eta laguntza behar duen edonori entzuteko prest gaude.\nOIARTZUNGO UDALEKO GIZARTE ZERBITZUAK\nHelbidea: Doneztebe plaza 1, behea (udaletxeko beheko solairuan, idazkaritza ondoan).\nTelefonoa: 943 490552\nFaxa: 943 492649\nHitzorduko ordutegia: Astearte, Asteazken eta Ostiraletan 9:00-13:00\nPosta elektronikoa: gizarte@oiartzun.org\nUdaleko gizarte zerbitzuek programa ugari dituzte martxan eta horietan gaixotasun psikikoa duten pertsonentzat lagungarri izan daitezkeen jarduerak egiten dituzte edo egiten laguntzen dute. Horien artean daude:\nMendekotasun balorazioa eta ezgaitasun balorazioa.\nGaixotasun psikikoa duten pertsonentzat baliabideak eskatzea: egoitzak eta eguneko zentroak.\nGizarte eta lan munduan integrazioa bultzatzeko programak, kasu honetan Arraztalok kudeatzen duena.\nHelbidea: Manuel Lekuona, 3 – 20180 Oiartzun\nTelefonoa: 943 00 65 05\nOrdutegia: Astelehenetik ostiralera 08:00etatik 15:00etara.\nOsakidetzak badu Gipuzkoan gaixotasun psikikoen arretarako bereziki prestatuta dagoen sare bat, baina sare honetan sartu ahal izateko lehen mailako anbulategiko medikuaren eskaera beharrezkoa da.\nOndorioz, buruko osasunarekin zerikusia duen zalantzarik baduzu, lehenik eta behin zure ohiko anbulategira jo beharko duzu. Han hasierako azterketa egingo dizute eta beharrezkoa balitz, Osasun Mentaleko sarera bideratuko zaituzte.\nOiartzundik gertuen dagoen zentrua Errenteriakoa da.\nHelbidea: Galtzaraborda hiribidea, 69. 20100, Errenteria.\nTelefonoa: 943 24 92 93\nPosta Elektronikoa: csm.renteria@osakidetza.net\nOrdutegia: 8etatik 15etara programatutako ziten kasuan; eta 8etatik 14,30etara, programatu gabeko zitak direnean.\nGipuzkoako Osasun Mentaleko zentroetan arreta espezializatua ematen zaie gaixotasun psikikoekin, alkoholarekin eta drogekin arazoak dituzten pertsonei. Bertan daude gaixoen jarraipena egiten duten psikitra eta erizainak. Osasun Mentaleko sareak beste baliabide batzuk ere baditu, gaixotasun psikikoak dituzten pertsonen erreabilitazioa bideratzeko: Atentzio goiztiarreko unitatea, erreabilitazio psikiatrikoko unitatea eta eguneko zentroak.\nDepartamentuko bulego zentrala eta erregistro orokorra.\nHelbidea: Idazkaritza teknikoa. Zarategi pasealekua 99. 20015 Donostia\nTelefonoa: 943 112 631\nFax: 943 112 621\nArreta orduak: astelehenetik ostiralera, 08:30-14:00\nInformazio bulego osagarria\nHelbidea: Zarategi pasealekua 99, beheko oina. 20015, Donostia\nTelefonoak: 943 112 688 – 943 113 804\nFax: 943 112 516\nArreta orduak: astelehenetik ostiralera, 08:30-14:30\nGizarte Zerbitzuak zuzenean udaletatik kudeatzen diren arren, garrantzitsua da jakitea berez gaixotasun psikikoarekin eta gizarte politikarekin zer ikusia duen legedia eta kudeaketa Gipuzkoako Foru Aldundiaren eskumena dela.\nGaixotasun psikikoei dagokionez, esparru hauetan eragin dezake Foru Aldundiak:\nGizarteratzea eta pobreziaren aurkako borroka.\nElkarteen, boluntarioen eta partaidetzaren sustapena.\nMendekotasun eta ezintasun balorazioak udaleko gizarte zerbitzuetatik kudeatzen diren arren, mendekotasun eta ezintasun balorazioak Foru Aldundiak egiten ditu.\nHelbidea: Morlans pasealekua 3, behea. 20.009 Donostia-San Sebastián\nTelefonoa: 943 474 337\nPosta Elektronikoa: agifes@agifes.org\nElkarte honek buru gaixotasuna duten pertsonentzat zerbitzu ugari eskaintzen ditu, besteak beste senide eta zaintzaileentzako laguntza, aholkularitza juridikoa eta errehabilitazio psikosozialerako zentroak.


2021 hitz kolpez - IFJ Internet\n2021 hitz kolpez\nKaleetan erein eta Araba guztiko eskoletako ikasgeletan hozitu zen programa honek teatro agertokietan hazten jarraitzen du, Arabako gazteengan genero indarkeriaren aurka borrokatzeko asmoz.\nAurreko bi edizioetan heldu genion gaia (maskulinitate berriak) alde batera utzi gabe, oraingo honetan, gurasoei ere arreta eman nahi diegu: berdintasunezko hezkuntzarako izan daitezkeen ereduaren balioa eta feminismoranzko borrokan guraso bezala bete dezaketen egitekoa nabarmenduz. Horrengatik, gazteentzako saioez gainera, gurasoentzako bakarrik saio batzuk emango ditugu.\nIzan ere, aurten A golpe de palabra·Hitz Kolpez indartsu dator. Pandemiak sortutako eragozpenak gaindituta, Félix Petite antzokian jokatzeaz gainera, Arabako hiriburutik irtengo gara eta proiektua berriz ere lurraldeko beste herri batzuetara eramango dugu, hala nola Agurainera, Laguardiara eta Amurriora\nAGDP-HITZ KOLPEZ 2021 PROGRAMAN PARTE HARTUKO DUTEN IKASTETXEAK


Argia Multimedia. Ucureñako lurrean idatziak\nKristobal Kolonen karabelek itsasoa ebakitzen zuten, eta Francisco Pizarroren ezpatek lurra. Baina itsasoko arrastoa berez itotzen da; lurraren zauriari odola dario. Eta odolak ere izkiriatzen bai baitaki, ebaki eta ebaki, LATIFUNDIO egon da idatzia Bolivian laurehun urtez. 1953a zen, berrogeita hamahirua. Laborari indigenek goldea atera zuten Ucureñan, eta hizki zaharrak lur azpira kondenatu zituzten, haien lekuan, hitz berriak ernez: NEKAZAL ERREFORMA. Berrogeita hamahiru urte geroago, Evo Morales herrixka horretara joan da laborari indigenek idatzi zutena irakurtzera. Baina ez dakigu ongi ulertu ote duen. Batzuk baietz diote. Argazki hauek Ucureñako nekazal erreformako urteurren ekitaldian hartuak dira, 2006ko abuztuaren 2an.


BH Ikasle Txokoa: otsaila 2018\nGai zara bi irudi hauen arteko 7 ezberdintasunak aurkitzeko?\nOrdua 17:25 iruzkinik ez:\nDBH 4-ko informatikako ikasleek poster bikainak egin dituzte konpetentzia azterketarako!!\nOrdua 12:38 iruzkinik ez:\nOrdua 12:05 iruzkinik ez:\nJarraian ikusi eta gozatu ditzazkezue 4. Infor Trailer Film lehiaketaren bideo irabazleak.\n1. sailkatua - "The Corridor"\n2. sailkatua - "Maltzurra bueltatu egin da"\n3. sailkatuak - "Ez jaitsi sotora" eta\n"Goals Begi bat beste baten truke"\n4. sailkatua - "Goals 1"\n5. sailkatua - "The Cracksman"\nIRAKURZALETASUNA BULTZATUZ... irakurketa liburu batzuen aurkezpenak...\nLAU LAGUN ETA ERDI ETA IRAKASLE DESAGERTUAREN KASUA\nPrest inauterietako jaialdian ateratako argazki guztiak!!\nBideoak oraindik prestatu gabe dauzkagu...\nLaister IKASLE TXOKOAN!!\nPrest dauzkazue 2. ebaluazioko konpetentzia azterketen ordena eta datak.\nOrdua 15:55 iruzkinik ez:\nBarruak hustea, sendatzeko 1976ko martxoaren 3...\nIMANOL OLABARRIA "Francoren heriotzaz geroko kr...


Errautsak Artigasen | EIBZko liburutegia\n2015/02/23 -n Amaia-kargitaratuta\nAinhoa Sarasola / 2015-02-13 / 798 hitz\nBilboko alkatearen aginduz, mila liburu sutan erre zituzten orain hiru hamarkada. Udalak deitutako lehen ipuin lehiaketa irabazi zuten, baina, antza, «berba zantarrak» zituen batek.\nBilboko Artigas zabortegia albiste izan zen orain bi aste. Plastikoz josita esnatu zen inguruko mendialdea; itxura guztien arabera, zaborra tratatu gabe bota, estali ez, eta haizeak baso aldera zabaldu zuen. Itolarria hitza erabili zuen bertan ibiltzen saiatu zen kazetariak, inguruak sortutako sentipena azaltzeko. Adarretatik zintzilik zeuden plastiko puskek, baina, bestelako irudia ekarri zioten burura Iñigo Aranbarri idazleari, Twitterren plazaratu zuenez: «Zenbat ederragoa litzatekeen ipuin zentsuratu haien orriak aurkitzea adarretan». Joseba Sarrionandiak eta Juan Retanak idatzitako ipuin banaz ari zen idazlea, Bilboko Udalak argitaratu, ondoren zentsuratu eta alkatearen aginduz Artigasen erretzera bidali zituztenak. 1980. urtea zen, eta ipuinetako batean jasotako «berba zantarrak» izan ziren zentsurarako arrazoia. Egun, izatekotan, liburu haien errautsen bat geratuko da inguruotan.\nLehen aldia zen Bilboko Udalak ipuin lehiaketa antolatzen zuena. 1980ko ekainean egin zuen deialdia, eta azaroan jakinarazi zituzten irabazleak: euskarazko narrazioen atalean, artean ezagutzera ematen ari zen Joseba Sarrionandia izan zen saritua, Enperadore eroa ipuinagatik. Gaztelaniazko ipuinen artean, berriz, Epitafio del desalmado Alcestes Pelayo gailendu zen. Juan Retana Lizarrako 19 urteko gazteak Nafarroako Erriberako herri batean girotutako istorioa kontatu zuen, non herri lur batzuen jabetza zela eta, herritarrak bertako jauntxoaren aurka borrokatzen ziren. Baina, antza, pertsonaia haien hizkera ez zen denen gustukoa izan.\nJuan Mata UCDko zinegotzia izan zen lehena protesta egiten, orduko kroniken arabera Udaleko Kultura batzordearen aurrean salatu baitzuen auzia. Batzordeko buru Juan Olaetxea jeltzaleak orduan kazeta bati adierazi zionez, gaia bai jorratu zuten bilera batean, baina «batzordeak berak liburu horiei gertatu ahal izan zitzaienarekin zer ikusirik ez» zuela ziurtatu zuen. 1981eko ekaina zen, eta egun batzuk lehenagora arte, udaletxeko gela batean egon ziren gordeta liburuak, mila ale inguru, banaketarako prest. Baina udal langile batek erretiratu egin zituen handik, esan zuenez, alkatearen aginduz. Jon Castañares jeltzalea zen orduan alkatea.\nGertakariak hautsak harrotuak zituen ordurako, eta alkatearen asteroko agerraldiaren zain zeuden guztiak. Baina Castañares ez zen azaldu, Iñaki Kalzada lehen alkateorde jeltzalea baizik, zeinak ahal bezala aletu zituen liburuak erretzearen arrazoiak. Azaldu zuenez, alkateak «EAJko zinegotzi guztien babesarekin» hartu zuen erabakia. Haren alderdikide Jose Luis Padura hautetsiak gehitu zuenez, batzordeak bere garaian hartutako erabakia, liburua argitaratzea, bete egin zuten; «beste kontu bat da gero zirkulaziotik at utzi izana». Hartarako modua erretzea izan ote zen ez zuten zehaztu nahi izan, baina beste iturri batzuek baieztatu zutenez, liburuok Artigasen erre zituzten, udalaren errausketa labean. Antza, ehun bat ale baino ez ziren garretatik salbatu.\nXabier Arzalluz bera, orduan EAJren EBBko burua zena, Castañaresen alde mintzatu zen Santutxun, mitin batean. Agindua alkateak ez, «beste batzuek» eman zutela ziurtatu zuen. «Baina, gainera, ez dira ideiak erre direnak; haurrek irakurtzeko modukoa ez den literatura baino ez da erre. Beraz, ezin da alkatea XX. mendeko Torquemadatzat jo».\nIdazlea eta epaimahaia\n«Triste baino gehiago, suminduta» zegoela adierazi zuen orduan erretako ipuinetako baten egileak, Juan Retanak. «Inkisizioa hemen da berriro ere», salatu zuen. Zentsurarako arrazoia «hitz eta esapide zantarrak» zirela jakitean, baina, harridura ere nagusitu zitzaion. «Edo jaun hauek ez dituzte beren bizitza osoan ez Quevedo ez Garcia Marquez irakurri, edo bestela, sakristiek uste genuen baino gehiago jarraitzen dute agintzen EAJn». Zalantzan jarritako hitzok «pertsonaien ahotan» jarri zituela adierazi zuen, «Erriberako jendeak hala hitz egiten duelako». «Inoiz ez dago arrazoi nahikorik liburu bat erretzeko, baina, gainera, halako arrazoiekin egitea zaplaztekoa da kulturarentzat, gu guztioz barre egitearen parekoa».\nEpaimahaikideak ere suminduta agertu ziren erabakiarekin. Tartean ziren Ramiro Pinilla, Luis de Castresana eta Gregorio San Juan idazleak, besteak beste. Hiru horiek oharra kaleratu zuten, eta beren «literatur irizpideei agertutako mespretxua» salatu. «Ez dago gure hiri gaixoa, jaunok, hemen kulturan egiten den gutxia suntsitzeko». Halako garaiak iragana zirelakoan, kulturari egindako «iraina» deitoratu zuten. «Zertan ikusi dute lizunkeria testu honetan —testu bikaina geure ustez—, zeinak garai berri eta libreei egokitutakoa ez ezik, garai guztietako literatura klasikoaren lengoaia ere erabiltzen duen?». Hurrengo urtean lehiaketa berriro egiten saiatu zen Udala, haur literaturari lotutako izaera emanez, baina epaimahairik ezean, bertan behera geratu zen asmo hura, eta ez zen berriro egin.\nLiburuzaleek berehala kaleratu zuten zentsuratutako obra, beste hainbat ipuinekin: Cuentos incombustibles (Ipuin erregaitzak) jarri zioten izenburu, eta Hau da Bilboko alkateak erretako liburua esaldia gehitu zioten azalean.\nUrte askoren buruan egunkari bati eskainitako elkarrizketan, liburuak erretzearen agindua berea izan zela ukatu egin zuen Castañaresek, haserre. Haren arabera, udaletxean gordeak zituzten aleak desagertzen hasi ziren, «ipuintxo lizun bat» ziren zurrumurrua zabaldu zelako. «Hura geldiarazteko agindu nuen, eta funtzionario batek hartu zuen haiek errauste labera bidaltzeko erabakia. Erantzukizuna nire gain hartu nuen, baina ni ez nintzen erruduna izan».\nParadoxak zer diren, liburu haren hitzaurrea Castañaresek berak idatzi zuen. «Edozein modutan, ipuinak, askok okerki eleberriaren anaia pobretzat jotzen dutenak, badu bere lilura, gutxienez instantzia guztietan kontuan hartzeko modukoa. Horren adibide dira orain argitaratzen ditugun hauek. Doakie egileei zorionik beroena», zioen bertan. Hitz haiek ere errauts bihurtu ziren.\nKategoria Berria egunkaria, Literatura, etiketak 2015, Ainhoa Sarasola, Berria, Bilboko Udala, Enperadore eroa, Epitafio del desalmado Akestes Pelayo, Gregorio San Juan, Iñigo Aranbarri, Joseba Sarrionandia, Juan Retana, Literatura, Luis de Castresana, Ramiro Pinilla by Amaia. Gorde lotura.


Anai-Arrebak RECaccionako garaile - Euskadiko Gazteriaren Kontseilua Anai-Arrebak RECaccionako garaile - Euskadiko Gazteriaren Kontseilua\nAnai-Arrebak RECacciona 2016ko garaile\n“#EGK30aukera, gazteon zenbat?” bideo lehiaketaren irabazleak ezagutzera eman dira! Anai-Arrebak (Bizkaia) proiektuak eraman du 1.000€-ko lehen saria eta Uba Gazteak izan da bigarrena. Bere Sin Estudios no hay futuro bideoari esker 400€-ko saria irabazi du. Bi taldeek proiektuak aurrera eramateko probestuko dute saria. Erabakia EGK-ko Batzar Iraunkorreko hiru kidek eta komunikazio teknikariak osatutako epaimahaiak hartu du.\nAnai Arrebakek saria “gazteon topaketa bat antolatzeko” erabiliko du, non “gazteriaz eta exklusioaz hitz egin eta eztabaidatuko den, gerora exklusioa ekididetko proposamenak eginez eta Administrazioan entzun gaitezen gonbita luzatzeko”.\nUba Gazteak-ek “zentroko adin txikikoekin ekintza bereziren bat antolatu, beraiek parte hartu dezaten eta hauen heziketa proiektuan inbertitu material ezberdinak erosiz eta eskainiz”.\nDatozen orduetan irabazleekin harremanetan jarriko gara sariak helarazteko.\nInterneten bozkatu duten pertsona guztien artean zozketa egin da eta saritua Beatriz Martín Oxinalde, bidezko komertzioan gastatzeko 50€-ko saria jasoko du. Saria emateko Beatrizekin topatzeko zailtasunak izanez gero ordezkoekin jarriko gara harremanetan, lehiaketako oinarrietan jartzen zuen bezala.


ACTk bere bide-orriarekin jarraituko du\nDatorren astetik aurrera, Eusko Label Ligako eta Euskotren Ligako arraunlarien serologia aztertzeko beharrezko probei hasiera emango zaie\nJarduerara itzultzeko protokoloa zehazteko berriro bildu ondoren, ACTko klubek kirolariei proba serologikoak egiteko datak adostu dituzte, horrela, txapelketaren hasierarako prestatzeko. Prozesu hori klubetako medikuen gidaritzapean egingo da, elkarteko zerbitzu medikoen arduradun Juan Jose Badiolak zuzendutako prozesu batean.\nDatorren astetik aurrera, Eusko Label Ligako eta Euskotren Ligako arraunlariek proba serologikoak egingo dituzte. Test mota honek, odol lagin txiki baten bidez, kirolariak birusaren aurkako antigorputzak sortu dituen detektatzen du, eta hori birusarekin kontaktuan egon den seinale litzateke.\nKluben arteko hurrengo hartu-emana maiatzaren 30ean izango da, 12 bazkideak batzarrean bilduko dira denboraldia hasi aurretik azken erabakiak hartzeko.


Zarauzko Idazleak - Anjel Lertxundi - Estalaktita rockeroaren kasua\nKutxa zahar, haundia,\nauskalo nondik bidalia\n«Aristides Mark Aide» ikastetxeko ate nagusian urduri zegoen hamasei urte inguruko mutil beltxaranak postetxetik pasa zedila pakete bat jasotzera adierazi zionean bata zuri batez atea ireki berria zuen Madame Kontxexiri, emakumean begiak argitu zitzaizkion sekulako pozez:\n—Pakete bat dagoela postetxean niretzat? Hau poza! Nire admiradoreren batek bidaltzen didan saltxitxoiren bat, seguru...\nEta bi beso lerdenez mutikoa estutuz, muxu haundi bat eman zion kopetaren erdi-erdian.\nMutikoak, berriz, tenaza moduko beso haietatik askatzea lortu zuenean, arnasa birreskuratu ezinez bota zion Madameri:\n—Badakizu, etxekoandre... Hamar egunetako epea duzu paketea jasotzeko.\n—Zer uste duzu, mutiko, tuntuna naizela? Arratsaldeetan ere irekita egoten al da postetxea?\n—Bai... Greban ez gaudenean bai, behintzat... Zazpiak arte...\n—Oraintxe bertan pasako naiz posta etxetik. Saltxitxoi bat... Edo gaztaren bat, agian... Uuummm!\nBegiak itxi zituen, sudurra luzatu eta mingaina pasa ezpain artetik, paketean legokeen saltxitxoiak edo gaztak oroimen gastronomikoa suspertu izan balio bezala. Eta berriro Madamek:\nMutil urduriak amets txar batetik bezala iheska aldegin ondoren, Madame Kontxexik ikastetxeko atea itxi zuen bere gibelean.\nBehin bere gelan, lanerako erabiltzen zuen bata zuria erantzi eta soineko urdin, lasai bat sartu zuen burutik behera. Gelako ertz batean zegoen ispiluari erakutsi zion gorputz mardula.\n—Soineko honek gizendu egiten hau, Madame... Eskerrak hipopotamo urdinik ez\ndagoen, bestela haien arreba haizela pentsatuko din jendeak...\nHan egon zen ispiluari begira, soinekoari gerriko zuri bat jarriko ez jarriko, lepondoan painuelo gorri bat lotuko ez lotuko, eta azkenean:\n—Munduak naizen bezalakoa onartu beharko natxion. Gizenok ere badinagu bizitzeko eskubiderik, ezta? —bota erronka gisa ispiluari, eta kalera irtetzerakoan, Madame Maripetralekin egin zuen topo.\n—Nora zoaz hain azkar, Madame Kontxexi? Zuzendu al dituzu ikasleen lanak? Garbitu al duzu gela? Itzali al dituzu argiak? Itxi al dituzu komuneko kanilak?\n—Galdera bakoitzak badu bere erantzuna. Nora noan ez daukazu zer jakin beharrik. Zuzenduak ditut ikasleen lanak, eta beste hiru galderek, berriz, erantzun bakarra dute: Ni ez naiz interina.\nIkastetxeko ate nagusiari kolpe izugarri bat eman eta kalera irten zen, Madame Maripetral purrustaka utziz bere atzean.\nArratsaldea grisa zen. Margolariei atsegin izaten zaien horietakoa. Laino puska ederrak zeuden zerutik zintzilik, harategietan urdaiazpikoak egoten diren bezalatsu. Ez zirudien, halere, euria egin behar zuenik.\nPausu txiki, azkarrez abiatu zen Madame Kontxexi postetxerantz. «Aristides Mark Aide» ikastetxetik nahikoa gertu zegoen postetxea, baina hogei minutu luze bota zituen emakumeak hara iritsi zenerako, harategiren bat, edo jatetxeren bat edo supermerkaturen bat zuen kale bakoitza saihestu tentaldietan ez erortzearren, eta sekulako buelta eman bait zuen postetxera iristeko.\nBehin postetxean, mostradore zabal batean zegoen mutil bibotedunari:\nArratsalde on... Paketetxo bat bidali omen dute nire izenera. Pasa berria didate abisua.\n—Madame Kontxexi al da zure grazia?\nEmakumeak baiezkoa egin zuen buruaz, seko harro, bibotedunak ezagutu egin zuelako:\n—Famak ere izaten ditu bere atarramenduak —bota zuen ahopeka.\n—Zer diozu? Hitzegin ezazu altuxeago —esan zion mutikoak esku bat inbutu gisa belarri parera eramanez.\nHanka punttetan jarri zen Madame Kontxexi:\n—Ezer ez, ezer ez... Nire baitarako ari nintzen.\n—Laster dator zure paketetxoa.\nMostradore atzean zegoen aterantz egin zuen deiadar bibotedunak:\n—Ea, mugi zaitezte, etorri dira eta, ditxosozko paketearen bila!\nMotor indartsu baten burrundara entzun zen, eta gero, ate estuan ozta-ozta kabitzen zen Fenwick karretila motordun horietako bat agertu zen burdinezko bere bi atzaparrez kutxa haundi bat garraiatuz.\nEta bibotedunak irrifarrez:\n—Hauxe da zure paketetxoa, Madame... Erremiterik gabe dator.\n—Nola arraio eraman behar dut kutxa zahar hori etxera? Traste hori utzi beharko didazue.\n—Utzi? Ez, etxekoandre, zurea baita. Kutxarekin batera bidaltzen dizute. Eta baita tarjetatxo hau ere.\nKutxako zerrailatik zintzilik zegoen tarjeta zuri bat luzatu zion bibotedunak. Madamek irriki biziaz irakurri zuen bertan zioena:\n«Madame Kontxexiri agur eta goraintzi: Gordeko egun pare batez edo, kutxa inork ireki gabe? Irekiko bazenu, zuretzat kalte. Infernuko zuloraino izango duzu segika eta segika nire aiherkunde saminena. Irekitzen ez baduzu, berriz, erregalitxo bat izango zenuke. Zer moduz zure izenera jarriko nukeen harategi majo bat? Edo nahiago zenuke, agian, jatetxe bat? Izango duzu nire berririk, zaude lasai.\nPosdata: Fenwick-a ere bidaltzen dizut kutxak emango dizkizun atarramenduak arintzeko».\nFirmaren ordez ez zen letra gotikoz idatzitako V.S. besterik irakurtzen.\n—Beno, beno, ez dakit nori eskertu behar diodan enkargu hau, baina ez dezala inork esan Madame Kontxexik bihotz onik ez duenik. Batez ere, gero harategi bat nire izenean jartzen baldin badute.\nBiboteduna eta gainerantzeko guztiak harri eta zur utzi, eta postetxeko ate nagusitik irten zen bere Fenwick-a eta guzti:\n—Paso, paso, ez dakit-eta traste zahar honek non arraio daukan frenoa.\nPostetxeko bezero guztiak izurriteaz mintzatu balitzaizkie bezala apartatu ziren, Fenwick-a saltoka bezala gidatzen zuen Madame Kontxexiri pasoa utziz.\nBehin kalean, ez zituen Madamek semaforoak eta, gehiegi errespetatu, bere Fenwick-eko botoiei saka eta saka, palankak mugituz eta bidegurutze bakoitzean sekulako oihuak botaz:\n—Aparta zaitezte, zahar eta gazte!\nGorrian harrapatzen zuen semaforo bakoitzaren aurrean begiak ixten zituen:\n—Nire senarra zenak ikusiko banindu...\nEta, onez libratzen zenez, Aitaren egiten zuen senarra zenaren ondra eta alabantzan.\nEtxera arteko bidean ez zen, halere, ezer apartekorik gertatu. Fenwick-aren pasadizoan katu izutu bat frutategi bateko mostradore pera izkutatu zen, mostradore pean zakur bat zegoen, bien arteko iskanbila medio mostradorea bota zuten lurrera, lurrera eroritako fruta ugarien artean patinatzen bezala hasi zen fruta saltzailea eta dendako kristalaren kontra joan zen, kristal puska batean auto bat pintxatu eta autobus baten atetik gora sartu zen bileterik ordaindu gabe, autobusaren gidariak trafikoko goardiari deitu zion autoaren biletea nork ordaindu behar ote zuen galdetuz eta goardiak autoa autobus barruan ikusi zuenean, galtzak erori zitzaizkion harriduraren harriduraz eta glub! txili-pitoa irentsi zuen, haur kotxe bat bultzaka zeraman atso bat haur kotxera izkutatu zen goardia kantzontzilotan ikusi zuenean, kotxeko haurrak biberoia eman zion bere albora etzan berria zen atsoari.\nGainerantzean, ez zen aparteko gauzarik gertatu Madame etxera iritsi bitartean.


EDEn lan egin -plugin | Fundación EDE Fundazioa\nEDEn lan egin -plugin\nKONPROMISOA, AUTONOMIA ETA LANA TALDEAN\nEDE, Hirugarren Sektore Sozialeko erreferentziazko erakundea, gizarte-eraldaketaren garapenean balioak adierazteagatik bereizten da, pertsonak bere esku-hartzearen erdigunean kokatuz. EDEn, gizarte-beharrei erantzuna eman nahi diegu ikuspegi eraldatzailetik. Horretarako, pertsonen garapenean eta gizarte zibilaren garapenean sinesten duten profesionalak behar ditugu, testuinguru ahulenekiko interesa eta sentsibilizazioa dutenak, eta erakundearen misioa eta balioak partekatzen dituztenak.\nPERTSONAK SUSTATZEN ETA BILATZEN DITUGU\nHirugarren Sektore Sozialarekin lotura dutenak.\nTalentudunak, erantzukizuna dutenak eta askotariko konpetentzia indibidualak eta taldean lan egiteko gaitasuna dutenak.\nEskatutako profiletara egokitzen direnak: konpetentzia teknikoetan (jakitea eta egiten jakitea) eta jarrerazkoen balorazioetan zorroztasun profesionala.\nHizkuntzetarako gaitasuna dutenak.\nErakunde barruko garapen pertsonal eta profesionalaren etengabeko hobekuntzarekin konpromisoa dutenak.\nBerezko zentzua duen lana, eraldaketa soziala eta komunitatearen eraldaketa lortu nahi duena.\nIngurune pertsonal eta profesional positiboa, hazteko egokia.\nIndarrean diren hitzarmen kolektiboen araberako ordainsaria.\nHemen zerrendatzen dizkizugu EDE Fundazioak egun indarrean dituen lan-eskaintzak. Egin klik gehien interesatzen zaizun lan-eskaintzan, bete formularioa eta eman izena eskaintzan.\nInformazio gehiago: pertsonak@edefundazioa.org\nBIDALI ZURE CV-A\nEskuinean, indarrean dauden laneko eskaintzetan izena eman dezakezu. Egun ez baldin badago zure profilera egokitzen den eskaintzarik, baina gure erakundean lan egin nahi baduzu, zure CVa bidal diezagukezu formulario hau betez.\nA1 A2 A2_PLUS B1 B2 B2_PLUS C1 C2


Zer izan zen GAL? - B-EGIAZ\nGrupos Antiterroristas de Liberación (GAL) talde terrorista bat izan zen, segurtasun indarretako kideek eta soldatapeko mertzenarioek osatua, ustez ETA edo haren ingurukoen aurka estatu krimenak egin zituztenak. 1983tik 1987ra GALek aktibo egon zen; epe horretan 27 hilketa egin zituzten, desagertze behartuak barne. Ondorengo prozesu judizial batean, frogatuta geratu zen bere jarduerak Felipe Gonzalezen (PSOE) lehen gobernuaren Espainiako Barne Ministerioaren funtsekin finantzatu zirela.\nGALek estatu “demokratiko” baten estoldetatik sortu ziren ETA erailketei erantzuteko. Teoriaren arabera, ETA hiltzen zen bakoitzean, GALek terrorea piztuko zuen euskal errefuxiatuekin zerikusia zuen norbait erailez Frantziako hegoaldean (Euskal Herriko iparraldean). Eta Estatu espainiarrean bakarrik aritzen bazen, haiek soilik Estatu frantsesean jardungo zuten, Pirinio Atlantikoetako departamenduan; bertan, gobernu espainiarrak “santutegi” etarra deiturikoa kokatzen zuen.\nFelipe Gonzalez y François Mitterrand\nHorrez gain, GALek presioa egin nahi zuen Frantziako gobernua Espainiarekin elkarlanean has zedin eta asilo politikorako lizentziarik ez emateko. Izan ere, Frantziako administrazioak uste zuen euskal errefuxiatu horietako asko ez zirela terroristak, baizik eta Estatu espainiarrean beren ideiengatik persekuzioa jasaten zutela. GALen bultzatzaileek, ordea, uste zuten errefuxiatu guztiak terroristak zirelasalbuespenik gabe, eta, atentatuekin Frantziako eskualde baten lasaitasuna astoratzen bazuten, azkenean haien gobernuak amore emango zuela eta deportazioak eta estradizioak baimentzen hasiko zela.\nEta horixe gertatu zen azkenean. François Mitterrand sozialistak gehiengo kontserbadore parlamentarioarekin gobernatzera behartu izan zenean, Jacques Chiracek eta bere Barne arduradunak, Charles Pasquak eta Robert Pandreauk, jakinda GALen kontrola nork zuen, akordio estrategiko bat eskaini zieten Felipe Gonzalezi eta Jose Barrionuevo Espainiako Barne ministroari: “Zuek GAL lurperatzen duzue eta guk eskatzen diguzuen etakide guztiei ematen dizuegu“. GALak hilabete batzuk geroago desagertu ziren, 1987an.\nBotereen banaketaren garrantzia\nDemokrazia bat botere banaketa eta legea errespetatuz eraikitzen da. GALen bitartez, Felipe Gonzalezen gobernupean pertsona batzuek bi arau horiek hautsi zituztela uste dugu, eta, aldi berean, polizia, fiskal, epaile eta borrero bihurtu ziren; aldiz, inongo zalantzarik gabe, baieztatzen dugu, gutxienez estatu krimenak toleratu zituztela. Eta hori terrorismoa ere bada.\n“Berria” egunkariaren esteka honetan GALi buruzko informazio oso osoa ere baduzu.


'Euskal Harriaren ABDak'-en estreinaldia, Antxetako Maia Muruagaren eskutik - Arrosa\nZebrabidearen hasieretan zabaltzen dugu irratien tartea, eta gure sareko berriak ekartzen ditugu uhinetara. Gaur, kultura kontuak ekarri ditugu gure artera, ikus-entzuenezkoen ingurukoak, zehazki. Gurean izan genituen Euskal Harriaren ABDak proiektuko lagunak, eta esan ziguten gaurko egunez estreinatuko zutela filma Euskal Herriko zazpi probintzietan. Ba egitasmoaren eta estreinaldiaren inguruan, Antxeta irratiko esatari Maia Muruagak bi lagunekin hitz egin du.\nPosted in ZebrabideaTagged #antxeta #egitasmo #elkarrizketa #estreinaldi #euskal harriaren abdak #irrati #lurralde #maia muruaga #mikel alvarez #probintzia #tarte #zazpi\nKirol eta enpresa arloko emakumeak, Palestina eta Artola anaiak, biharko 'Gaur8'-n


Medicos del Mundo Archivos - (Español) Alzola Basque Water\n“Edan eta eman eta eramazu zure pisua uretan” izena hartu du garai batean #Edanetaeman izeneko proposamenak. Badira iada 5 urte Munduko Mediakuak eta Eroski ARTEA-rekin elkarlanean jarraitzen dugula. Motibazioa, gure publikoaren artean osasuna banatzearena eta berari eskerrak, bien bitartean, urtean zehar Munduko Medikuak erakundeak garatzen dituen kanpainak finantzatzea ahalbidetzearena. Pertsonen gizarteratze, heziketa eta garapen kanpainak, komunikazio […]\nLagundu egiguzu Uraren bidez gaixotasun guztiei aurre egiten, injustiziari berari ere! Edan eta Eman Nola? AltzolakoUra botila baten truke 1€ko donazioa emanez; zure gorputza hidratatu eta osasuna banatu Zergatik? Osasuna eskubidea delako Noiz? Apirilaren 18an hasita Non? ARTEA dendaguneko Eroski Supermerkatuan #EdanetaEman, Munduko Medikuak AltzolakoUra eta Eroski ARTEA ren arteko elkarlan proposamena da, zeinen asmoa, Munduko Medikuak erakundeak garatzen dituen […]


Ondare Kulturala - Museoak eta interes kulturaleko tokiak - Baso margotua. Irudien zerrenda Ibarrolaren arabera - Bizkaia.Eus\nOmako Basoko geldialdien zerrenda. Aukeratu geldialdi bat Atalen zerrendan edo beheko mapan.\nZenbaki horietako bakoitza basoko lurzoruan dago pintatuta; horrela, bisitaria zenbaki horiek dauden lekuan jartzen bada irudia behar bezala ikusi ahal izango du.\n“Minimal art”-eko konposizioa urdinetan\n“Minimal art”-eko marra urdinak\n“Minimal art”-en erritmo berde eta horia\n“Minimal art”-en erritmo urdin eta morea


Apirilerako ekitaldiak gertu dituzte Basotxoko erretiratuek - Aretxabaleta - Goiena.eus\nApirilerako ekitaldiak gertu dituzte Basotxoko erretiratuek\nMirari Altube 2018-03-30 09:11\nMartxo lasaiaren ostean kontu askoko apirila datorrela iragarri dute Basotxo erretiratuen elkarteko kideek. Apirilaren 2tik 8ra Portora joango dira eta hilaren 12an, etxeko segurtasunaren gaineko hitzaldia izango dute herriko udaltzainburuak eta ertzainek gidatuta.\n"Martxoa lasaia izan da; hala ere, bi kontu nabarmendu gura ditugu: herriko osasun etxeko erizain diren Clemente Domingok eta Goizane Mendizabalek eskainitako hitzaldian jende asko elkartu zen eta Interneten gaineko oinarrizko ikastaroarekin oso pozik geratu ziren erabiltzaileak. Hortaz, eskerrik asko horietan izandako guztiei", adierazi dute Basotxoko zuzendaritza batzordeko kideek.\nApirilarekin batera Portugalera joango dira; izan ere, hilaren 2tik 8ra Porto aldean izango dira. "Jendea gogotsu dago bidaia horrekin", diote.\nHandik bueltan, hilaren 12an, etxeko segurtasuna gai hartuta hitzaldia eskainiko die herriko udaltzainburuak eta ertzain batek. "Benetan gai interesgarria iruditzen zaigu eta bazkide asko gerturatzea gurako genuke", adierazi dute zuzendaritzako kideek.\nApirilaren 19an, ostera, Karrantza aldera joango dira (Pozalagua kobak eta Karpin) egun pasa. Interesatuek apirilaren 3tik 17ra eman ahal izango dute izena Basotxon bertan (11:00-12:00).


Oier Araolaza on Kabalkadak Aiziritzen 1989ko otsailaren 12an\nGrabazio historiko bat da Emilio Xabier Dueñas-ek hemen eskaini diguna. Altxor bat. Kabalkadetako errepertorioaren inguruan ekarpen ederra egiteaz gain, zehazki dantza-jauziei buruz ezagutzen den dokumentu ederrenetako bat da. 1989an Burgaintzi taldearen ekimenez Aiziritzen Kabalkaden inguruan antolatu zen emanaldiaren bazkalosteko ekitaldian, adineko hainbat dantzari plazara atera, eta dantza-jauziak dantzatzeko estilo anitz, eder eta desberdinak erakutsi zituzten jendaurrean. Egun berean, Claude Iruretagoienak ere grabatu zituen bideoz dantzak eta Aiko taldeak Urraska CD-DVDan argitaratu ziren irudi horiek eta beste zenbait.\nGazteek bere emanaldia egin ondoren, adineko dantzariak atera ziren plazara eta bideoan ikus daitezke, 51. minututik aurrera muxikoak, marianak eta ostalerrak dantzatzen. Harrigarria da dagoen estilo aniztasuna, eta dantzarako erakusten duten grazia.\nHorren aurretik bada pasarte bat, bitxikeria bat nahi bada, baina hunkigarri gertatzen dena. Burgaintzikoa dantzariak Gau Ainerak dantzatzen ari direla, bapatean urratsak kantatzen dituena tronpatu egiten da. 43:50 inguruan gertatzen da hori, eta hortik aurrera dantzariek kontrako norabidean dantzatzen ageri dira. Ez dirudi beraietako inor konturatzen denik, baina bapatean, 45:10ean, jendartean zegoen gizon bat agertzen da dantzarien artean. Alderantziz ari zirela ohartuta, taldera sartu, eta dantzari gazteei norabide egokia zein den adierazten saiatzen da. Alperrik. Gazteek ez diote kasurik egiten, eta hortik dantza bukatu artean, gizona beste guztien kontrako norabidean dantzan ariko da...\nOier Araolaza on Dantza biretarako diru-laguntza deialdia\nEz dago esan beharrik dantza tradizionaleko birak deialdi honetatik kanpo daudela. Izaera amateurra dutenak, 15 partaide baino gehiago dituztenak, herriko festa eta berbenak, eta kaleko eta "antzeko" (Zeintzuk ote dira antzeko horiek??) emanaldiak ez dute diru-laguntzarik izango. Noski, dantza tradizionala da deialditik kanpo utzi nahi dutena. Etxepareko arduradunekin honi buruz eztabaidatu nuen iaz, eta esan zidaten bazela deialdi orokor bat, euskal dantza taldeek parte har zezaketena. Aurten galdetu dut deialdi horri buruz, baina hara, suerte txarra, deialdi hori desagertu egin da.\nOier Araolaza on Zergatik dantzatzen dut?\nBideoa ederra da, baina niri inbidia Ontario Arts Council-ek ematen dit, 50 urtez Ontarioko dantza jarduerak babesten dituen erakundearen lanak. Eta erantzunen artean honekin geratzen naiz: "Zergatik arnasten duzu zuk?".\nOIer Araolaza on Seccion Femenina, jantzi eta dantza sorkuntza ideologiaren zerbitzura\nEuskal dantzen kasuan, horrez gain kontuan hartu beharrekoa da euskal abertzaletasunetik egindako berregite eta sorkuntza koreografikoa, adibidez, XX. mende hasierako ezpata-dantzari eta poxpolinak EAJren batzoki sarearen bidez zabaldu zirenak. Eta baita ondoren etorri direnak ere. Dantza, bere sorreratik erabat politikoa den jarduera... ja, ja.\nOier Araolaza on Lin Hwai-min-en Dantzaren Eguneko mezua\nBai, nik normalean ez diet grazia handirik ikusten mezu hauei, baina hau polita iruditu zait.\nOier Araolaza on Brokel-dantza bat Arrasaten 1845 urtean\nBai. Susmoa daukat brokel-dantza guda tankeran deskribatzeko joera hau ez ote zen Bergarako Besarkadaren festarekin abiatu. Iztuetak bere liburuan ez dio horrelako airerik ematen brokel-dantzaren deskribapenari behintzat. Gero luze jo zuen ohitura honek, XX. mende hasiera arte bai behintzat.\nArgazkiari buruz, Baionako Euskal Museoan jasotakoa da, baina bertan argazkiarekin batera jasota duten informazioa nahasgarria da. 1900. urte ingurukoa dela, argazkia Nafarroa Beherean aterata dagoela, eta dantzariak zuberotarrak direla, maskaradariak. Bistan da ez direla dantzari zuberotarrak, eta argazkia Nafarroa Beherean aterata dagoenik ere ezin defendatu sutsuki.\nNire ustez Gipuzkoa edo Bizkaia aldeko dantzari-txiki talde bat izan daiteke. Beasaingo Loinazkoak? Izan liteke. Txaketillak, e.a. Baina jakin, ez dakit...\nOier Araolaza on Atharratze: Maskaradak 1976\nOrain 37 urteko maskaradak ikustea ederra da beti, mila esker Andra Marikoei berriz ere. Atentzioa eman didaten kontu batzuk orain. Zalantza sortu zait ea zatiak desordenatuta ageri ote diren bideoan. Adibidez, Arraroa egin zaik bralearen zati batzuk bideoaren hasieran agertzen direla eta beste batzuk bukaeran. Juan Antonio Urbeltz-ek, "Dantzak" liburuan, besteak beste Altzaiko gazteen maskaradetan dantza eta ofizioek zuten ordena jasotzen du. Liburua 1978koa da, eta urte horretan bertan eskaini zituen Argiak Zuberoako maskaradak, beraz, bideoan agertzen dire Altzaikoen maskaradei buruz ariko da Urbeltz. Hauxe da bertan (224. orr) jasotzen duen dantza eta ofizioen ordena: Barrikada haustia, moneiñak, aintzina pika, branle, manitxalak, kestuak, gabote, txorrotxak, godaleta-dantza, bohaumiak, kauterak, moneiñak, aintzina pika, arribada.\nBestalde, konturatu naiz marexalen parte hartzea dantzetan, gaur egun ikusten dena baino handiago dela. Gabota eta godaletean aitzindariekin batera aritzen dira bi marexala.\nAzkenik, iruditu zait dantzarietako bat, (Gathuzaina?) Dominika Rekalt "Titika" izan daitekeela.\nOier Araolaza on Dantza jauziak\nOier Araolaza on Dantzari beteranoen taldeak, dantzaz gozatzen jarraitzeko aukerak\nAzpi-taldeak nolabait izendatu beharra izanez gero ballet konpainiek darabilten izendatze sistema aprobetxa liteke, nahi bada. Adibidez, Nederlands Dans Theater ospetsuak hiru talde ditu: NDT1, NDT2 (gazteak 17-22) eta NDT3 (+40). Dena den, nire esperientzian +40ekoak eta 16-17koak elkarrekin aritzea, eta denak "dantzariak" izatea, abizenik gabe, irakazpen bikain eta abersagarria.\nOier Araolaza on Hamar urte Egunkaria itxi zutela\nEgunkariak asko eman zion dantzari baina dantzak ere eman zion Egunkariari. Gogoan ditut Egunkariaren aldeko festak, kantari, bertsolari eta aktoreen parte hartzearekin egiten zirenak, non dantzariak inoiz falta izan ez zirenak. Orduan (eta orain ere bai, halakoak ikusten ditudanean) nahiko kritiko izaten nintzen Egunkariaren aldeko festa haien iragarpen afitxetan dantzariak tratatzen gintuzten moduagatik, adibidez: "Ruper Ordorika, Andoni Egaña, Peñagarikano, Txirri, Mirri eta Txiribiton eta dantzariak!". Sutan jartzen nintzen, "dantzariak ez al dute talderik ez izenik??" Baina beti izaten ziren hiruzpalau dantza talde Egunkariaren festa haietan zenbait dantza egiten.\nEgunkaria itxi eta hiru egunera, 2003ko otsailaren 23an, Argia dantzari taldearekin Pas de Basque ikuskizuna eskaini genuen Bilbon, Arriaga antzokian. Emanaldiaren hasieran, Egunkariaren itxiera salatuz Juan Antonio Urbeltz-ek idatzitako testua irakurri zen. "Dantzak, bere sorreratik erabat politikoa den jarduera honek..." hasten zen testua. Bai horixe pentsatu nuen. Dantza politika baita, goitik behera! Ez politikakeria, ez alderdikeria, baina jarduera politikoa da dantza, zalantzarik gabe. Aurrera Egunkaria!\n« Aurreko 10 elementuak Hurrengo 10 elementuak » 1 ... 8 9 10 11 12 13 14 ... 25


Instalazioa - Adapta tu web o tienda online al RGPD y a la LSSI - CE\nEZYCOOKIE instalatzea eta erabiltzea oso erraza da.Jarraitu adierazten dizkizugun urratsak eta gure tresna erabili ahal izango duzu.\nSartu zure helbide elektroniko pertsonala eta eskatu Api Key identifikatzailea (Api Key identifikatzailea baliagarria da erabiltzailea kautotzeko, betieregure web-orrian eskaintzen diren zerbitzuak erabiltzean).Balio hori lizentziak kontrolatzeko eta segurtasunerako jaulkitzen da, eta bakarra da.Erabiltzaileak soilik sor dezake web-gunetik bertatik, eta instalazio berri bakoitzak dagokion softwarearen lizentzia behar du.\nWeb-guneari alta ematea\nLogin egin ostean, zure web-guneari alta eman beharko diozu eta dagokion Api Key identifikatzailea sortu.\nEgin dagokion deskarga.\nEzycookie zure lehentasunen arabera konfiguratzea (ikus pantaila-atzipenak, dauden aukerak eta konfigurazio-moduak jakiteko).


Karpy - Wikipedia, entziklopedia askea.\n(«Karpy likorea» orritik birbideratua)\nKarpy likorearen etiketa.\nKarpy likorea Atxa destilategiko laranja likore marka bat da.\nIzena fundatzailearen bilobak ziren Carmen eta Pilarren ohorez sortu zen.\nAmurrio udalerriaren zati bat, destilategia bertan baitago, bere garaian laranjaren inguruan bizi zen. Karpy likorearen tanta batzuk ekoizteko laranja askoren azal zatiak behar ziren. Azal zatiak ontze kupeletan sartzen ziren bitartean, zuritutako laranjak kilo bateko paketeetan pilatu eta ondoren herritarren artean saldu ohi ziren.\nFreskagarri fabrikek usadioa aldatu eta euren nahasketarako zuritutako fruituak erosten hasi ziren. Urte askotan zehar, KAS fabrika Amurriora joan eta zuritutako laranja tona ugari eraman ohi zituen.\nKarpyren urteurrena. El País egunkaria (Gaztelaniaz)\nOrriaren azken aldaketa: 29 martxoa 2022, 14:15.


Berdintasuna ala desberdintasuna? - - Goiena.eus\nBerdintasuna ala desberdintasuna?\nAgurne Juldain 2019-04-06 00:00\nZer gertatzen da guraso bakarreko haurren kasuan? Haur hauek ez dituzte behar berdinak? Bi guraso dituzten haurrak oso txikiak dira jaio eta 16 astetara haurtzaindegira joateko, guraso bakarreko haurrak nagusiak dira 16 asterekin? Guraso bakarreko haurrak 16 asteko baimena dugu gure haurtxoarekin egoteko, ondoren haurtzaindegira, aitona-amonarekin, izebaosabarekin, lagunekin,…\nEz da bakarrik adinaren faktorea.\nGuraso bakarreko haurren kasu gehienetan ez dago aukerarik lan ordutegia murrizteko edo lan eszedentzia bat eskatzeko, soldata bakarrarekin bizi behar dugu-eta, kasu gehienetan.\nEgia da ama izateko proiektua hasten duzunean ez duzula proiektua hasten laguntzak izango dituzun edo ez pentsatuz; amets bat betetzeko proiektua da, gehienetan. Nire kasuan, behintzat, hori izan da arrazoi nagusia.\nBaina pena ematen dit orain hauteskundeen atarian nola betetzen dituzten batzuek beraien ahoak lortutako ekimenaz. Noski berri ona dela gurasoentzat haurrarekin denbora gehiago egoteko aukera izatea, baina, agian, proiektua ez litzateke izan beharko gurasoak haurrekin egotea, baizik eta haurrak gurasoekin, guraso bi edo bakarra izanda. Haurrak dira beharrak dituztenak eta gizartea da beharrak asetzeko lan egin behar duena. Haur batek guraso bat edo bi izan, behar berdinak ditu, ezta?


Krema hotzak gustu guztietarako | Consumer\nKrema hotzak gustu guztietarako\nPrestakin hauek aukera arina, freskagarria eta elikagarria dira udarako\nKrema hotzek freskatu eta elikatzen dute. Barazkiak, zerealak, lekaleak, tuberkuluak eta baita frutak eta esnekiak ere. Plater arinak dira, elikagai, antioxidatzaile eta zuntz ugarikoak, eta irabiagailuaren erabilerari esker mantentzen dira. Aparatu honek barazkiak birrindu eta zuntzaren ekarpena mantentzen du, txinatar koladorearen aurrean, honek atxikitzen baitu. Gainera, ur asko dutenez, kaloria gutxiko jakiak dira kremak, eta hidratazio egokia izaten laguntzen dute.\nKremen trinkotasuna oso arina da urdailarentzat: ez dira saldak bezain likidoak, ezta pureak bezain lodiak ere. Hotzak edo beroak har daitezke, eta erraz prestatzen dira. Hilabete bero horietan, asko presta daitezke eta hozkailuan gorde, hurrengo egunetan hartzeko. Janarietan, gosea irekitzeko modu bikaina dira, sarrera edo aperitibo gisa. Afarietan, berriz, lehen platera ordezka dezakete.\nZapore berriak aurkitzea\nPlater horiek eskaintzen dituzten sukaldaritza-aukerak kalkulaezinak dira. Barazkiak, lekaleak, itsaskiak eta fruta-kremak ere egiten dira.\nBarazki-kremak. Barazki freskoekin eta barazkiekin prestatzen dira. Oro har, izaera eta zaporea ematen dien elikagaiaren izena hartzen dute. Ohikoenak porruak, kalabazinak, txanpinoiak, erremolatxak eta zainzuriak izaten dira. Vichyssoise-krema edo barazkiekin eta oliba-olioarekin egindako gazpatxo tradizionala dira beste aukera batzuk. Hona hemen zenbait iradokizun: kalabazin-krema kalabaza-pipekin, apio-krema, azenarioa eta lekak, eta kalabaza-krema intxaurrekin eta hurrekin.\nLekale kremak. Osagaiak hauek dira: bustitzeko elementu bat (ura, salda, esnea edo guztien nahasketa), ontzeko beste bat (barazkiak eta barazkiak) eta lekale lehorrak, almidoia loditzeko erabiltzen dutenak. Horiek egosi egiten dira edo, eginda badaude, goarniziotik bereizten dira (saiheskia, txorizoa, etab.). ), bahetu eta bustitzeko elementuarekin nahasten dira. Ondoren, gatz- eta lodiera-puntuak zuzendu eta oliba-olio txorrotadatxo bat gehitu, krema leuntzeko. Horniketa zerbitzatzerakoan gehitzen da.\nKrema prestatu ondoren kontsumitu behar ez denean, hozkailuan gorde behar da ahalik eta denbora laburrenean. Gero, hotz, epel edo bero zerbitza daiteke. Hobe da maria bainuan edo mikrouhin-labean prestatzea, suari itsasteko aukerak handitzen baitzaizkio. Hori da dietan lekaleak sartzeko modu arina. Hona hemen zenbait iradokizun: garbantzu-krema hotza tomatearekin eta urdaiazpiko kristalizatuarekin, babarrun gorrien krema eta patata txorizo-kurruskariarekin, dilista-kaputxinoa hirugihar kurruskariarekin, baba freskoen krema fina urdaiazpiko kurruskariarekin edo ilar-krema fina plantxan txirlekin.\nItsaski-kremak. Arrain eta itsaskiekin plater gozoak egiten dira, hala nola itsaski-krema hotza ganba salteatuekin, zigala-krema eta ganba eta fideo txinatarren zopa. Aurkezpena erakargarriagoa izan dadin, krema edalontzi txikitan edo izozkailutik atera berri diren koktel-kopetan zerbitza daiteke, ertzean pepino-gurpil bat, tipulin-makilatxo bat edo lastotxo bat jarrita.\nFruta-kremak. Meloia, sandia eta laranja bezalako fruta batzuk krema hotzen osagai nagusi gisa erabiltzen dira eta sarrera gisa erabil daitezke. Adibidez, meloi-krema edo meloi-zopa urdaiazpikoarekin.\n130 KREMA BAINO GEHIAGO DASTATZEKO\nCONSUMER eroski-k 130 krema eta zopa baino gehiago dastatzeko aukera eskaintzen du, osagaiei, egiteko moduari eta prestatzeko kalkulatutako denborari buruzko informazio zehatzarekin. Guztiek argazki bat dute, eta hori lagungarri izan daiteke mahaian aurkezteko.\nalternatiba arin barazkiak frías-eu kremak preparaciones-eu


Pedro Anasagasti - Wikipedia, entziklopedia askea.\nBermeo, 1920ko urtarrilaren 5a\nTarija eta Yacuma probintzia, 1997ko uztailaren 13a (77 urte)\nPedro Anasagasti Urrutia (Bermeo, Bizkaia, 1920ko urtarrilaren 5a - Tarija, Bolivia, 1997ko uztailaren 13a) euskal idazlea eta apaiza izan zen.\nHainbat lan erlijioso idatzi zituen Arantzazuri, frantziskotarrei eta misioei dagozkien gaiez, batez ere. Horien artean euskarazko poesia liburu bat, nahiz eta jardun gehiena gaztelaniaz egin. Bitoriano Gandiagaren Elorri liburuaren gaztelaniarako itzulpena egin zuen.\nOlatuak (1980, EFA)\nPedro Anasagasti literaturaren zubitegian\nISNI: 0000 0000 6132 9003\nLiteraturaren Zubitegia: 655\nBNF: 13746398f (data)


Ikasle Sindikatua - Nafarroako Auzitegiak aske utzi ditu La Manadako bortxatzaileak! Marea Feministak kaleak berriro ere kaleak bete ditu! Kanpora justizia patriarkala!\nNafarroako Auzitegiak aske utzi ditu La Manadako bortxatzaileak! Marea Feministak kaleak berriro ere kaleak bete ditu! Kanpora justizia patriarkala!\nEkainaren 21ean Nafarroak Auzitegiak La Manadako bortxatzaileak aske uztea erabaki zuen. Beste kolpe bat eman nahi izan du justizia faxista eta matxista honek. Baina guk berriro ere, milaka eta milaka emakumek, gaztek eta baita gure alboan borrokatu duten mutilek ere kaleak bete ditugu, Euskal Herriko hiri eta herrietan kontzentrazio eta manifestazio masiboak eginez ekainaren 21 eta 22an. Izugarrizkoa izan da marea feministaren erantzuna baita Catalunya, Madrid, País Valencià, Andaluzia, Galiza eta Estatu mailako txoko guztietan. Epai lotsagarri horren aurrean egin genituen mobilizazio indartsuetan eta maiatzaren 10eko ikasle greban, argi utzi genuen ez dugula bortxatzaileak defendatzen dituen justizia patriarkal hau onartuko. Emakume Aske eta Borrokalarietako kideak aktiboki parte hartu dugu erantzun irmo eta bateratu bat eman beharra zegoelako. Guk argi daukagu eta ez gaituzte isilduko.\nLur ikara hau gertatazen zen une berean, La Manadako bosto bortxatzaileak aske atera ziren, patriarkatuaren zutabe indartsua suposatzen duen sistema judizial horri esker. La Manadako kasua ez da kasu solte bat. Bost kriminal hauek babestuz, epaileak beren epaiekin, eta politikariak beren murrizketekin, biolazioaren kulturarekin, emakumearen indarkeriaren izurrite horrek inpunitatez jarrai dezan bermatzen dute. Gutxiengo baten pribilegioak eta irabaziak defendatzen dituen erregimen kapitalista bat dago, milioika emakumeren, haurren, etorkinen eta langileren sufrimenduaren kontura. La Manada sistema bera da.\nEgun hauetan entzun dugu gobernutik, parlamentutik, telebistetako kalaketatik eta egunkarietatik genero perspektiba behar dela epaitegietan eta zentzu horretan epaileak hezi behar direla. Emakume Aske eta Borrokalariok ez dugu argumentu lotsagarri hau onartzen, justifikaezina justifikatu nahi baitu eta oinarrian dagoen arazoa ezkutatu.\nKarrera judizialean ez daude gizonezko epaileak bakarrik. Emakumezkoa ere badaude, beren lankide gizonek bezala epai lotsagarriak ematen dituztenak eta bortxatzaileak eta erasotzaileak absolbitzen dituzte. Akaso emakumezko epaile horiek ez dute ikusten martxoaren 8an greba egin genuen eta La Manadako epaiaren aurrean kaleak bete ditugun milioika emakumeok ikusten duguna? Noski baietz. Ez da zuzenbideko karrera eduki behar gertatzen denaz jabetzeko. Kontua da, emakume horieko, epaile gizonek bezala, sistema zerbitzatzeko kontuz hautaturiko kasta bat osatzen dutela, egungo ordena soziala bermatzeko, klase, genero eta arraza zein nazio zapalkuntza mantentzeko.\nEz. Arazoa ez da epaileen heziketa falta, ezta “epaitegi espezializatu” gehiago behar direla. Benetan galdetzekoa da zergatik Altsasuko gazteak ehundaka kilometrora dagoen kartzelara eraman diren, egin ez duten delitu bategatik eta beraien inozentzia sobrean frogatu denean; zergatik txiolariak eta raperoak espetxera bidaltzen diren monarkiaren aurkako kantuak idazteagatik, edota Alfon bezalako gazteak kartzelan jarraitzen duten eta milaka ezkerreko ekintzaile judizialki jazarriak diren, sistema honen injustizien aurka borrokatzeagatik. Zergatik Urriaren 1ean Catalunyan bozkatzea krimen askoz ere larriagotzat hartzen da, taldeko bortxaketa bat baino, edo eraso faxistak eta homofoboak baino?\nEzperientziak berriro erakutsi digu borroka feministak, irabazi nahi badu, klasekoa, iraultzailea eta antikapitalista izan behar duela. Hori da Emakume Aske eta Borrokalarien programa, Ikasle Sindikatutik eta Ezker Iraultzailetik irmoki defendatzen duguna.\nMugimendu feministatik mobilizaziorik masiboena eta indartsuena bultzatzen jarraitu behar dugu. Aliatuak zein diren eta zein ez jakin. Kasu konkretu honetan ere zer eskatzen dugun oso argi dugu: La Manadako bortxatzaileak espetxera itzuli behar dute. Inplikaturiko magistratuak inhabilitatu behar dira, eta sistema judiziala garbitu epaile matxista, atzerakoi eta faxista guztiak kentzeko. Kaleeta, borrokarekin, lor dezakegu\nEz da abusua, bortxaketa da! Guk sinesten zaitugu!


Elorri futbol zelaia erabilgarri egongo da gaurtik aurrera - Berriak - Alegia\nElorri futbol zelaia erabilgarri egongo da gaurtik aurrera\nAurrez hitzordua hartu beharko da eta herriko taldeek eta kultur etxeko bazkideek lehentasuna izango dute\nElorri futbol zelaia herritarrek erabiltzeko moduan egongo da gaurtik aurrera. Erabili nahi dutenek hitzordua hartu beharko dute aurrez eta jarraian biltzen dira futbol zelaia erabili ahal izateko baldintzak.\nAstelehenetik ostiralera 16:00etatik 20:30era egongo da erabilgarri. Kultur etxeko harrerara joan eta arduradunari iritsi garela jakinarazi beharko zaio giltza hartu ahal izateko. Identifikazio dokumenturen bat eramatea gomendatzen da. Saioaren amaieran giltza kultur etxera itzuli beharko da.


Euskal AEko industri jarduera %0,3 hazi zen 2010eko abenduan\nEUSKAL AEKO INDUSTRI PRODUKZIOAREN INDIZEA (IPI) 2010eko abendua\nEuskal AEko industri produkzioa, azarokoarekin alderatuta %1,1 jaitsi zen\nEUSTATek landutako datuen arabera, 2010eko abenduan %0,3 hazi zen Euskal AEko industri produkzioa lan-egutegiko baldintza homogeneoetan, 2009ko hil beraren aldean. 2010 guztirako hazkunde-tasa metatua %1,8 izan zen, aurreko urtearen aldean.\nUrtaroen eragina zuzenduta, 2010eko abenduan %1,1 jaitsi zen Euskal AEko industri produkzioa, azarokoarekin alderatuta.\nSektoreka, industri sektore handien sailkapena kontuan hartuta, 2010eko abenduko indizearen bilakaerak honako aldakuntzak izan zituen, 2009koaren aldean: Ekipo ondasunak urte arteko %3,1 igo ziren; Bitarteko ondasunak %7,6; Energia %6,9 jaitsi zen; Kontsumo ondasunek %10,1 egin zuten behera, Kontsumo ondasun iraunkorrek (%-25,2) eta ez iraunkorrek (%-5,7) izandako jaitsieraren eraginez.\n2010eko abenduan, azaroaren aldean, Ekipo-ondasunak %1,5 hazi ziren, eta Bitarteko ondasunak %0,3; Energia %0,2 jaitsi zen; Kontsumo-ondasunek %9,9 egin zuten behera, Kontsumo-ondasun iraunkorrek (%-8,1) eta Kontsumo-ondasunez-iraunkorrek (%-10,3) izandako jaitsieraren eraginez.\nAbenduko Industri Produkzioaren Indizearen urte arteko bilakaera positiboa izan da Gipuzkoan (%3,2) eta Bizkaian (%0,2); Araban %4,7 jaitsi zen. Hil arteko hazkunde-tasa positiboa izan da Gipuzkoan, %1,9; negatiboa Araban, %5,1, eta Bizkaian, %1,8.\n2010eko industri jardueraren balantzea\nEuskal AEko Industri Produkzioaren Indizearen balantzean %1,8ko igoera metatua dugu 2010ean.\nIndustri sektore handiek hainbat eratako aldakuntzak izan dituzte urteko metatuan. Energia %4,7 jaitsi zen eta Ekipo ondasunak %1,5. Bitarteko ondasunak %6,7 igo ziren eta Kontsumo-ondasunak, guztira, %1,7. Horien baitan, Kontsumo-ondasun iraunkorrak %9,6 jaitsi ziren, eta ez-iraunkorrak %5,0 igo, 2009. urtearen aldean.\n2010ean metatutako aldakuntzak positiboak izan dira hiru lurraldeetan: Gipuzkoan %0,1; Bizkaian %0,6, Araban %7,8.


Timeless Coenzyme Q10 Serum | Beautyshop.ie\nHasiera / Zuretzat gomendatua / Denborazko Q10 koenzima seruma\nErabilgarritasuna: 881 Badago\n120 ml berriro bete\n30ml 120 ml berriro bete\nTimeless serum bildumak beste inon aurkituko ez dituzun azido hialuroniko eta osagai aktibo ugari ditu. Naturalak eta parabenak ez direnak, ez dugu gehiegizko osagairik erabiltzen aktiborik ez izateko. Sinplea eta eraginkorra mantentzea gustatzen zaigu. Q10 koentzima - antioxidatzailea ...\nTimeless serum bildumak beste inon aurkituko ez dituzun azido hialuroniko eta osagai aktibo ugari ditu. Naturalak eta parabenak ez direnak, ez dugu gehiegizko osagairik erabiltzen aktiborik ez izateko. Sinplea eta eraginkorra mantentzea gustatzen zaigu. Q10 koentzima - zelulei kolageno eta elastina eraikitzeko energia eskaintzen duen antioxidatzailea.\nGehieneko emaitzak lortzeko% 2ko kontzentrazioa erabiltzen dugu. Matrixyl 3000 - erretinaren kontrako alternatiba gisa erabiltzen den zimur-borrokaren kontrako osagaiak kolagenoaren sintesia% 350 arte handitzen du. Gehienezko emaitzak lortzeko% 8ko kontzentrazioa erabiltzen dugu. Azido hialuronikoa - gaur egun merkatuan dauden osagai hidratatzaile eta hidratatzaile indartsuenetako bat. Pisua 1000 aldiz mantentzen du uretan. Serum honek% 1 HA dauka.\nAzkarra eta garbia lehortzen da\nNaturala eta parabenik gabea\nAktibo gehiago, produktu kimiko gutxiago\nElemis ProCollagen Oxygenating Night Cream Anti-Age\nRoC Retinol Correxion Max Zimurrak Zahartzearen Aurretik Zaintzeko Sistema\nCeraVe Aurpegiko Lozio Hidratatzailea PM (2 unitate) - AEBetako Formula\nNuFACE Behe-Gel Gel hidratatzailea\nClinique Hezetasuna Xurgatzeko 72 Ordua 50ml Hidratatzaile Auto-berriztagarria\nRoC Retinol Correxion Zahartzearen Aurretik Eguneko Hidratazio Max (48g)\nEltaMD PM Therapy Aurpegi Hidratatzailea, Antioxidatzailea, Peptidoa eta Zeramida Nahasketa (48ml)\nLancaster Aquamilk eguneko krema 50ml\nGlow Errezeta Sandia Glow Lo Maskara\nLANEIGE Cream Skin Refiner Mist 120ml (Toner-hidratatzaile hibrido berria)\nMurad Retinol Gaztea Berritzeko Seruma - 30ml\nKoloreszientzia Are Up Pigmentazio Klinikoen Perfektua SPF50 30ml / 1oz\nDerma Roller 3 paketea 0.25 mm, 0.5 mm eta 1.0 mm aurpegiko Micro 540\nEstee Lauder DAYWEAR krema SPF15 konbinazio larruarekin normal 30 ml


Oiartzungo ondare aberatsa biltzen duen webgunea osatu du Udalak\nUrte asko igaro dira Oiartzun ondarearen inguruko lanketa egiten hasi zenetik. Betidanik izan dute sentsibilitate berezia herriko gai ezberdinak ikertzeko, jasotzeko eta biltzeko. Besteak beste, bertako ohiturak, kultura, hizkuntza, musikagintza, bertsogintza eta herritarren testigantzak. Hori dela eta, Oiartzungo Ondarea jasotzen duen webgune bat sortu berri dute.\n10. urteurrena ospatu du Etxepare euskal institutuak\nDuela 10 urte abiatu zuen Etxepare euskal insitutuak bere ibilbidea eta iragan astean bide horretan egindako lana ekarri zuten gogora institutaren egoitza den Tabakaleran. 2010ean hasi zuen bidea instituzioak nazioartean euskara zein euskal kultura sustatu eta ezagutzera emateko helburuarekin\n"El hoyo" eta "La trinchera infinita" Europan saridun\nArrakasta pilatzen jarraitzen dute joan den urteko euskal zinemako bi ekoizpen handiek, “El Hoyo” eta “La Trinchera infinita” filmek, alegia. Oraingoan Europako Zinema Akademiak banatzen dituen bikaintasun sarietan jaso dute aintzatespena. Galder Gaztelurrutia Bilbotarraren “El Hoyo” efektu berezi bisualean sailean nagusitu da eta makillaje eta ile-apainketa alorrean “La trinchera infinita”, Aitor Arregi, Hon Garaño eta Jose Mari Goenaga irukotearena.\nMilaka taupada bildu ditu Durangok aurten ere\nEspero baino hobea. Hala definitu liteke 55. Durangoko Azoka salmentei dagokienez behintzat. Ohiko jende pilaketak ezinezkoa ziren urte honetan online denda martxan jarri zuenean Gerediaga elkarteak ezin zuen espero azokak iraun duen bost egunetan jasotako eskaera uholdea. 7.800 erosketetan ia 28.000 produktu eskuratu dituzte euskal kulturzaleek etxetik atera gabe antolatzaileen aurreikuspenak gaindituta.\n'Hezurren Memoria' telebista seriea, HAMAIKAren eskaintza Durangoko Azokan\nEkitaldien kanala HAMAIKAren webgunean ere egongo da. Miru sorginaren ipuin eta abesti bilduma ere eskura Azokan.\nDurangoko 55. Liburu eta Disko Azoka zabalik da gaurtik asteartera bitartean. HAMAIKAk Azokarekin zer ikusia duten kultur eta jakingarriekin osatutako emisioa prestatu du egunotarako telebistan. Horrekin batera, hamaika.eus webgunean Landakoko ekitaldiak eta Plateruena kafe antzokiko kontzertuak ikusteko aukera izango da.\nHala ere, HAMAIKAren berrikuntza nagusia “Hezurren Memoria” telebista serie dokumentalaren merkaturatzea da. Gizarte eragileek aurkeztu zuten lehenik Iruñean 'Hezurren Memoria', "faxismoak eragindako iluntasunean senideek piztuta mantendu duten argia" eta orain eskura da Durangoko Azokan, Elkar argitaletxearen laguntzaz.\nEz galdu Miru sorginaren abenturak aurtengo Durangoko Azokan\nMiruk, Euskal Herriko txoko ezberdinetatik kontatuko dizkigu ipuin dibertigarri eta abenturazaleak 8 ipuinez osatutako DVDan. Horrekin batera, Miruk bere ikuskizunetan eskaintzen dizkigun abestiak disko batean bildu ditu.\nEskuratu Miruren bideo-ipuin edota abesti sorta Durangoko Azokan.\nKandinsky-ren ibilbidea islatzen duen erakusketa jarri du ikusgai Bilboko Guggenheim museoak\nSolomon R. Guggenheim enpresaria, izen bereko New York-eko Fundazioaren sortzaileak, harreman estua izan zuen Kandiskyrekin eta bere obrarekin. 1930ean ezagutu zuten elkar Bauhauss eskolan eta ordurako bildumagileak bazuen artistaren zenbait obra bere esku. Bere Fundazioak artista errusiarraren 150 obra inguru elkartu ditu orain arte. Horietatik 62 jarri ditu ikusgai Bilboko galeriak orain, Megan Fontanella New Yorkeko Guggenheim museoko arte arduradunak komisariatu duen erakusketan.\nDurangoko Azoka Euskal Herrira zabalduko du "Zu non han DA" ekimenak\nAsteburu honetan ospatuko da Zurrunbiko arte eszenikoen jaialdia Gasteizen\nMoira Davey artista kanadarraren atzera begirakoa bildu du Artium museoak 'Lanak/Obras/Works' erakusketan


Zinemaldi Alternatiboak programazioa aurkeztu du | Kultura | Naiz\nGizarte gaiei eta gatazka ezberdinei dokumentalen bidez ikusgarritasuna emateko helburuaz beste urte betez ospatuko da Zinemaldi Alternatiboa. Aurreko edizioetan emanaldietarako gune autogestionatuak lehenetsi baziren ere, aurtengo egoerak hori ere baldintzatu du.\nZinemaldia Alternatiboak ostiral honetan abiatuko du programazioa. (NAIZ)\nZinemaldi Alternatiboak datozen egunetarako antolatua duen programazioa prest dago eta arratsalde honetan bertan abiatuko da, 20.30etan, Kursaaleko atarian ‘Ez gara turistak gure hirian’ lelopean.\nOrduan estreinatuko da Zinemaldiaren baitan, Sail Ofizialean baina lehiaketatik kanpo, Woody Allen zuzendariaren azken filma, ‘Rifkin's festival’. Iazko grabaketa lanetan Donostian egon ziren protestei jarraipena emanez, luzemetraiak hiriaz egiten duen promozioak turistifikazioan izan ditzakeen eragin kaltegarriak salatu nahi dituzte, besteak beste, eta hiria bizilagunentzat dela aldarrikatu.\n«Salaketarekin bat egin eta inaugurazioan turismo neurrigabearen ondorioez gogoeta egiteko gonbita luzatzen du Zinemaldi Alternatiboak», adierazi dute.\n2020ko Zinemaldi Alternatiboa covid-19 birusaren pandemiak baldintzatuta heldu da eta osasun krisiaren aurrean arduraz jokatzea erabaki dutela aurreratu dute. «Hori dela, aurten formatu berezi batekin aurkeztuko gara. Urtero bezala, gizarte gai eta gatazka ezberdinei buruzko dokumental eta pelikula zerrenda bat osatu dugu. Hauek zaharrak edo berriak izan, guztiak gaurkotasun handikoak, eta zer pentsatua ematen dutenak. Hori da jaialdiaren betiko helburuetako bat, bizi ditugun egoeren aurrean gogoeta kritikoa eragitea».\nHala ‘Argia’ hedabidearen multimedia kanalaren bitartez eskainiko da egitaraua.\nOstiral honetatik hasi eta datorren larunbata bitartean, egunero dokumental bat eskainiko da. Hurrenez hurren: ‘Hondarrak; erlojupeko desjabetze baten kronika’, ‘Barrura begiratzeko leihoak’, ‘Shockaren doktrina’, ‘Lucio’, ‘120 ordu, Euskal Herriaren aurkako tortura’, ‘Ni basatia naiz’, ‘Gasteizko Gaztetxea, probatu ez duenak ez daki zer den hau!’, ‘Gerra Hemen hasten da’ eta ‘Iñigo Muguruza: Paradisu zineman ikusiko gara’. Moskuko musikariaren ibilbideaz eta zinemaz solasaldia Fermin Muguruza anaiarekin egingo da, gainera.\nMusikaria hil zenetik urtebete igaro den honetan, bere bizi ibilbidea omendu eta errepasatuko dute Fermin Muguruzarekin batera, horretarako propio aukeratutako filmografiarekin. Egunean bertan zabalduko dute solasaldiaren bideoa.


07/09/2015 • Berriak, Nagusiak • Views: 5494\nZonaBizkaina web orrialdeak emakumezkoen I. Saskibaloi lehiaketa antolatu du. Hura irailaren 12an eta 13an jokatuko da Askartzan, Askartza Claret Saskibaloi Taldearen, Bizkaiko Saskibaloi Federazioaren eta WIBO arropa-hornitzaileari laguntzari esker.\n11/05/2015 • Berriak, Nagusiak • Views: 4263\nOrokorrean, asteburu txarra izan da. Dominion Bilbao Basketek irudi ona eskaini zuen Bartzelonan, baina hirugarren laurdenean etxekoek tartea zabaldu zuten. Zornotzak, bestalde, zailtasunak izango ditu Guadalajara kanporatzeko, eta beheko partean, Askartzak\n05/05/2015 • Berriak, Nagusiak • Views: 4089\nAlbiste onak izan dira joan den asteburuan talde bizkaitarren artean. Zornotzak azkeneko unean lortu zuen garaipena eman zion saskiratzea Cambadosen, talde galiziarraren aurkako bigarren norgehiagokan. Lehenengo kanporaketa gaindituta, Zornotzak Guadalajara\n29/04/2015 • Berriak, Nagusiak • Views: 5547\n20/04/2015 • Klubak, Nagusiak • Views: 4769\nDenetarik izan dugu azkeneko jardunaldian. Dominion Bilbao Basketek askoz hobeto jokatu zuen talde baten aurka galdu zuen; Zornotzak, lortutako garaipenari esker, laugarren postua eskuratu zuen eta bere alde izango du Adecco Platara igotzeko play-offetako\n13/04/2015 • Nagusiak • Views: 4240\nElite Proiektuko talde bizkaitarrak oso denboraldi onak egiten ari dira, eta GDKO Bizkaia Emakumezkoen 2. Ligako A multzoko talderik onena izan da fase erregularrean. Hemendik aurrera, ligako talderik onenetarikoa dela erakutsi beharko dute igoera fasean, eta\n30/03/2015 • Klubak, Nagusiak • Views: 4439\n(ARGAZKIA: ACB Photo/A. Arrizabalaga) Estatu mailako lehiaketetan gure taldeek lau garaipen lortu zituzten. Dominion Bilbao Basketek derbia irabazi zion Gipuzkoa Basketi, Bizkaia Gernikak garaipen bikoitzarekin itxi zuen denboraldia, Zornotzak igoerako\n23/03/2015 • Klubak, Nagusiak • Views: 5734\n16/03/2015 • Klubak, Nagusiak • Views: 4407\nAlbiste onak ekarri dizkugute talde bizkaitarrek asteburuan. GDKO Bizkaiari Igoera Fasean matematikoki sartzeko gutxi falta zaio, Vigon Celta Selmark mendean hartu eta gero. Bilbao Basketek eta Zornotzak sendo jarraitzen dute etxean. Gainera, Askartzak eta\n09/03/2015 • Nagusiak • Views: 3730\nOso jardunaldi txarra izan da gure taldeentzat. Bilbao Basketek ez zuen aukerarik izan Murtzian, Gernika Bizkaiak play-offetatik oso urrun gelditu da, Zornotzak Tarragonan galdu zuen eta EBA mailan, bizkaitarrek ez zuten partidurik irabazi. Albiste on


EHGAM 2010 - 2015: BERRIA: Euskalduntasuna eta sexufobia. Azurtzarekiko elkartasunez\nBERRIA: Euskalduntasuna eta sexufobia. Azurtzarekiko elkartasunez\nIñigo Bilbao, Imanol Alvarez, Jose Ignacio Sanchez eta Jaime Mendia\nPolitikari askok izaten dituzte arau heterosexualetik eta moral kristautik kanpoko harreman sexualak, gehienetan ezkutuan. Horiek ere albiste izan zitezkeen, gertatu direlako eta, ia seguru, gertatuko direlako berriro. Guk geuk, asko ezagutu arren, izenik sekula emango ez badugu ere. Ez dugu izenik emango, arestiko albisteak ez daukalako segidan doanarekin batere loturarik. Horregatik, eta zitala litzatekeelako gauza biak nahastea, biak egia biribila eta osoa diren arren.\nZitalkeria, horixe dario hainbat hedabideri, New York hiriko Euskal Etxean jazotakoaren ondoren, Aitzol Azurtzaren gainean argitara emandako albisteari. Albistea? Horra hor gakoa… Ez baitago hor albisterik. Esango digute Azurtzaren gogo sexualak aipatzea ez dela homofobia, eta haren ogibideaz hamaika sarbide aurki daitekeela sarean. Egia. Egia den bezala argazkian ageri den besteak ere seme-alaba andana egina duela, eta horiek guztiak emaztearekin larrua jotzen egin dituela, eta ez mezetan belaunikatuz. Baina kazetariak ez du halakorik aipatzen. Politika ez baita sexu jarduera heterosexualekin nahastu behar.\nHomosexualitatea Azurtzaren «bihurrikeria» gaitzesteko erabili du ustezko kazetariak; lehendakariari egindako «itsuskeria» ordainarazteko, alegia. Azurtza emakume atzerritarrak etxeko lanetarako oso baldintza kaskarretan kontratatzen dituen enpresako burua balitz, eredu litzateke hedabide horientzat, eta seguru ez luketela halakorik aipatuko Euskal Etxearen aferaren gaineko albistean. Jakina, Azurtza esplotatzaile madarikatu horietakoa izan balitz, ez litzateke albiste izango, ez behintzat Urkullu jauna muturrarazteagatik. Azurtzak, baina, bere gorputzaren erabilpen autonomoa egin du sos batzuk irabazteko. Hori bai, sexuaz baliatu da inoren menpe egon barik eta inor esplotatu barik. Ezin barkatuzkoa, alegia. Eta horretan datza, hain zuzen, egunkarion homofobia eta sexufobia.\nAzurtzaren gaytasuna ezaguna zen New York hiriko Euskal Etxekoak ezagutzen dituen edonorentzat. Horren ezagunak, NABOk ere —North American Basque Organizations (Ameriketako Estatu Batuetako Euskal elkarteak), hori izena, hori… alajaina!— arazoak izan dituela sagartzulo hartako txokoan gay jendeak izan duen harrera eta festarako aukeragatik. Hori bai litzateke albiste, New York edo Bartzelonako euskal etxeetan gay jaiak egin izan direla jakinaraztea, euskalduntasunak ez duelako tupust egiten gizon bik edo emakumezko bik dantza egin edo larrua jotzearekin. Euskal Etxean maritxuak bildu izan zirenean Azurtzari elkarrizketa egin eta Harri-ren gainekoak galdetuz gero, bapo! Baina ez, hedabide horiei. Gakoa hemen ez baita ageriko egitea homosexualitatea, eta, are gutxiago, sexu gogo horiek euskal emakume eta gizonon artean duten xarma. Bai zera! Asmoa Azurtzaren «gaiztakeria» agerian uztea zen, eta azaltzea zergatik egin zuen egin zuena. Zergatik? Gay delako, jendaurrean popatik hartzen duen aktore pornoa gainera. Azurtza ez da, haien iritziz, euskaldun peto-petoa; horregatik egin dio lehendakariari egin dion itsuskeria.\nHorregatik guztiagatik, EHGAMkideok gure elkartasunik zintzo eta gozoena bidali nahi diogu Aitzol Azurtzari. Hainbat mediok egin diotena lotsagarria, zitala eta zerrikeria hutsa dela uste dugu, eta horrela, hitzez hitz, argitu nahi diegu euskal herritarrei. Homofobiak eta sexufobiak hamaika aurpegi higuingarri ditu, eta hau horietako bat da.